Diari Oficial de la Generalitat Valenciana


Sumari del DOGV 3967, del 27-03-2001 (2001/2437)

Bases específiques de la convocatòria per a la provisió en propietat de dues places d'agent de la policia local, de conformitat amb el procediment extraordinari de la disposició transitòria quarta de la Llei 6/1999, de 19 d'abril, de la Generalitat Valenciana, per a la consolidació d'ocupació del personal interí.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3967

Data del DOGV
:   27-03-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/2437


Data del document
:   27-03-2001

Organisme emissor
:   Ajuntament de l'Alcora

Tipus de document
:   Convocatòria

Descriptors 

:   * Alcora, l'
    * concurs administratiu
    * administració local
    * policia

Bases específiques de la convocatòria per a la provisió en propietat de dues places d'agent de la policia local, de conformitat amb el procediment extraordinari de la disposició transitòria quarta de la Llei 6/1999, de 19 d'abril, de la Generalitat Valenciana, per a la consolidació d'ocupació del personal interí. [2001/F2437]
  
Primera. Objecte
  
És objecte d'aquestes bases establir les normes rectores del procés de consolidació d'ocupació temporal del personal inclòs en l'àmbit d'aplicació de la disposició transitòria quarta de la Llei 6/1999, de 19 d'abril, de Policies Locals i de Coordinació de les Policies Locals de la Comunitat Valenciana (en endavant LPLCV), mitjançant la provisió en propietat de dues places d'agent de la policia local vacants en la plantilla de funcionaris i incloses en l'oferta d'ocupació pública de l'any 2000, de conformitat amb el procediment que per una sola vegada i amb caràcter excepcional s'estableix, per a la integració del personal funcionari amb nomenament interí en aquest ajuntament amb anterioritat a l'entrada en vigor de l'esmentada LPLCV.
  
Segona. Sistema de selecció
  
El sistema de selecció serà el de concurs oposició (d'acord amb el procediment establit en la disposició transitòria de la Llei 6/1999, de 19 d'abril, i l'article 39 de la Llei 50/1998, de Mesures Fiscals, Administratives i d'Ordre Social) per a aquells aspirants inclosos en l'àmbit d'aplicació de la disposició transitòria quarta de la Llei 6/1999, de 19 de abril, per prestar serveis en aquest ajuntament amb nomenament interí a l'entrada en vigor de la llei esmentada.
  
Per als altres aspirants el sistema de selecció serà el d'oposició.
  
Tercera. Característiques de les places
  
Les places estan enquadrades en el grup C, corresponents a l'escala d'administració especial, subescala de serveis especials, classe de policia local i els seus auxiliars. Enquadrades en l'escala bàsica amb categoria d'agent de policia del cos de policia local, segons la Llei 6/1999, de 19 d'abril, de la Generalitat Valenciana.
  
Quarta. Requisits dels aspirants
  
Per a prendre part en el procés selectiu, els aspirants hauran de complir els següents requisits en la data en què acabe el termini de presentació d'instàncies:
  
a) Tenir la nacionalitat espanyola.
  
b) Estar en possessió del títol de batxiller, formació professional de segon grau o equivalent, o tenir complides les condicions per a obtenir-lo en la data en què finalitze el termini de presentació d'instàncies. A aquests efectes, l'equivalència haurà de ser reconeguda per l'administració competent en cada cas concret i acreditada com cal per les persones aspirants.
  
c) No patir malalties o cap defecte físic que impedisca l'exercici de les funcions pròpies del càrrec, així com tenir una estatura mínima de 1,65 metres per als homes i 1,60 metres per a les dones.
  
d) Tenir complits 18 anys, sense excedir de l'edat de 30 anys. Només als efectes de l'edat màxima, es compensarà el límit amb els serveis prestats anteriorment a l'administració local, escala d'administració especial, subescala de serveis especials, classe de policia local i els seus auxiliars.
  
Es considerarà que no excedeix de 30 anys tots aspirant que l'últim dia del termini de presentació de sol·licituds no tinga complits encara els 31.
  
No obstant això, i d'acord amb la citada disposició transitòria, els interins que concórreguen al procés selectiu quedaran excusats d'aquests requisits.
  
e) Estar en possessió dels permisos de conducció de vehicles de les categories A-2 i B-2, o si és el cas, A del Reial Decret 772/1997, de 30 de maig, pel qual s'aprova el Reglament General de Conductors, i B que habilite per a la conducció dels vehicles a què es refereix l'article 7.3 del reglament esmentat.
  
f) No haver sigut separat mitjançant expedient disciplinari del servei de l'estat, comunitats autònomes o de les entitats locals, ni trobar-se inhabilitat per a l'exercici de les funcions públiques.
  
Les instàncies s'ajustaran al model que s'uneix com a annex IV a aquestes bases, i es presentaran en el termini de 20 dies naturals des de l'endemà de la publicació del corresponent anunci en el Boletín Oficial del Estado.
  
Cinquena. Drets d'examen
  
S'estableixen en 2.500 pessetes.
  
Sisena. Proves prèvies
  
Abans de donar començament a la realització dels exercicis, les persones aspirants hauran de realitzar les següents proves de caràcter previ:
  
A) Reconeixement mèdic, en el qual s'haurà de tenir en compte el corresponent quadre d'exclusions mèdiques contingut en l'annex de l'Ordre de 22 de desembre de 1997, de la Conselleria de Presidència. (DOGV núm. 3.175, de 03.02.1998).
  
En aquest reconeixement actuarà com a tribunal mèdic el Gabinet de Seguretat i Higiene en el Treball de Castelló, dependent de la Conselleria d'Ocupació, Indústria i Comerç, i seran vàlids a efectes d'aquest procediment selectiu els reconeixements mèdics efectuats amb el contingut indicat, fins a sis mesos abans de l'inici d'aquesta prova.
  
La qualificació serà d'apte i no apte, i seran eliminats els declarats no aptes.
  
B) Reconeixement psicotècnic. El realitzarà un professional qualificat que serà designat per l'Alcaldia com a assessor del tribunal, i s'ajustarà al contingut de l'annex III de l'Ordre de 5 de desembre de 1994 de la Conselleria d'Administració Pública (DOGV núm. 2.413, de 23.12.1994).
  
La qualificació serà d'apte o no apte i seran eliminats els declarats no aptes. Haurà de superar com a mínim l'aspirant en el cas dels factors aptitudinals quatre dels sis factors a mesurar i en tots els casos el factor d'agilitat mental.
  
Setena. proves de l'oposició
  
L'oposició constarà dels exercicis següents:
  
Primer. De caràcter obligatori i eliminatori
  
Consistirà a superar les proves d'aptitud física que posen de manifest la capacitat per a l'ocupació del lloc de treball, amb el contingut i marques que s'especifiquen en l'annex I d'aquestes bases.
  
La qualificació d'aquest exercici serà d'apte i no apte, i s'hauran de superar com a mínim quatre de les proves per a ser qualificat com a apte.
  
Segon. De caràcter obligatori i eliminatori
  
Consistirà a desenvolupar per escrit, en un temps màxim de tres hores, quatre temes elegits per sorteig, un de cada un dels grups primer a quart, ambdós inclusivament, que componen el temari (annex III). Aquests temes seran llegits en sessió pública davant del tribunal, que podrà formular els aclariments i preguntes que sobre aquests considere oportunes.
  
Es valorarà la claredat d'idees, la facilitat d'expressió verbal i el coneixement sobre els temes exposats.
  
La qualificació d'aquest exercici serà de 0 a 10 punts, i s'hauran d'obtenir un mínim de 5 punts per a superar-lo.
  
Tercer. De caràcter obligatori i eliminatori
  
Constarà de dues parts que es realitzaran en una única sessió:
  
Primer part
  
Consistirà en l'exposició per escrit d'un tema elegit per sorteig entre els temes 1 a 3, ambdós inclusivament, que componen el grup cinqué en un temps màxim d'una hora. Es valoraran els coneixements exposats, la claredat en l'exposició, netedat, redacció i l'ortografia.
  
Segona part
  
Consistirà en la realització d'una prova pràctica de coneixements referida al contingut del tema 4 del grup cinqué del programa durant un temps que determine en el seu moment el tribunal.
  
Es dotarà els aspirants per a la realització d'aquesta de plànols muts que puguen ser utilitzats com a desenvolupament escrit i gràfic del tema.
  
La qualificació de cada exercici serà de 0 a 10 punts.
  
La qualificació definitiva s'obtindrà amb la mitjana de la puntuació obtinguda en las dues parts, i s'hauran d'obtenir un mínim de 5 punts per a superar-lo.
  
Quart exercici. De caràcter obligatori i no eliminatori
  
Consistirà a traduir del valencià al castellà i viceversa un text proposat pel tribunal immediatament abans d'iniciar l'exercici, en un temps màxim de quaranta-cinc minuts.
  
L'exercici es qualificarà de 0 a 2 punts i no serà eliminatori.
  
Huitena. Fase de concurs. Qualificació final
  
Finalitzada la fase d'oposició, es procedirà a la valoració dels mèrits al·legats per aquells aspirants, que inclosos en l'àmbit d'aplicació de la disposició transitòria quarta de la Llei 6/1999, de 19 d'abril, per prestar serveis en aquest ajuntament amb nomenament interí a l'entrada en vigor de la llei esmentada, hagueren superat la dita oposició, d'acord amb el barem que figura en l'annex II.
  
La puntuació obtinguda en aquesta fase se sumarà a l'obtinguda en la d'oposició.
  
La qualificació final del concurs oposició estarà determinada per la suma de les puntuacions obtingudes en cada fase per als aspirants inclosos en l'àmbit d'aplicació de la disposició transitòria quarta de la LPLCV, i per la suma de les puntuacions dels exercicis de la fase d'oposició, per als aspirants no inclosos en l'àmbit de aplicació de la disposició esmentada.
  
Novena. Tribunal
  
El tribunal qualificador tindrà la següent composició:
  
- President: l'alcalde president de l'ajuntament o regidor que delegue.
  
- Secretari: el de la corporació o funcionari que delegue, que actuarà a més com a vocal.
  
Vocals:
  
- Un representant del professorat oficial designat per l'Institut Valencià de Seguretat Pública.
  
- Un representant de l'administració de la Generalitat Valenciana.
  
- El cap del cos de la policia local, i si no n'hi ha, un funcionari de la corporació d'igual o superior categoria.
  
- Un representant del personal funcionari de l'ajuntament.
  
- Un representant del personal laboral de l'ajuntament.
  
El tribunal tindrà la tercera categoria de les que estableix el Reial Decret 236/1988.
  
Desena. Curs selectiu i nomenament
  
Aportada la documentació conforme a les bases generals, l'Alcaldia nomenarà funcionaris en pràctiques els opositors aprovats, els quals s'hauran d'incorporar a l'Institut Valencià de Seguretat Pública per a seguir un curs de contingut teoricopràctic integrat per dues fases: una de formació i selecció, i una altra, una vegada superada l'anterior, de pràctiques en aquest ajuntament amb una durada de dos mesos.
  
En el període en pràctiques, percebran les retribucions que corresponguen a aquesta condició i que es troben determinades per la legislació vigent.
  
La qualificació del període de pràctiques correspondrà a l'Institut Valencià de Seguretat Pública. La seua valoració es farà d'acord amb criteris objectius que faran referència a l'assimilació dels continguts impartits, responsabilitat, dedicació i tots els aspectes de l'actuació de l'aspirant que siguen necessaris per a valorar la seua capacitat per a una adequada prestació de les funcions atribuïdes al lloc.
  
Una vegada finalitzat el curs teoricopràctic, l'Institut Valencià de Seguretat Pública comunicarà a aquest ajuntament la relació d'aspirants que hagen superat el curs, amb indicació de la puntuació o qualificacions obtingudes, i procedirà l'ajuntament al seu nomenament com a funcionari de carrera. Els nomenaments s'efectuaran en el termini màxim de 15 dies, comptats des de la comunicació de l'IVASP.
  
Els funcionaris en pràctiques que no superen el curs teoricopràctic esmentat, no podran ser nomenats funcionaris de carrera i cessaran en la percepció de les retribucions que els corresponguen com a funcionaris en pràctiques. Els que no superen el seu primer curs teoricopràctic, podran incorporar-se a l'immediatament posterior. Si no superen aquest segon curs, perdran definitivament el seu dret de reserva.
  
Onzena. Publicitat
  
Els restants anuncis d'aquest procediment selectiu es publicaran únicament al tauler d'edictes de l'ajuntament i en el Diari Oficial de la Generalitat Valenciana. Si bé el començament del segon i restants exercicis es publicarà únicament al tauler d'anuncis de l'ajuntament i, si és el cas, en el local en què s'haguera realitzat la prova precedent.
  
Dotzena. Ordre d'actuació
  
En cas que prèviament a l'inici del procediment selectiu no s'haja determinat l'ordre d'actuació dels aspirants, el sorteig públic a què es refereix la base 7.1 de les bases generals es realitzarà immediatament abans de l'inici de la primera prova de l'oposició.
  
Tretzena. Normativa supletòria
  
El procediment selectiu es regirà per aquestes bases específiques i per les bases generals per a convocatòries de les proves selectives per a provisió en propietat de places de vacants en la plantilla d'aquest ajuntament (aprovades per la Resolució del director general d'Administració Local de 01.12.1992, i vigents en aquest municipi amb les modificacions acordades pel Ple en la sessió de 6.07.1993), que s'aplicaran tret d'aquells aspectes que siguen objecte de regulació específica per aquestes bases.
  
En allò que no es preveu en aquestes bases, ni en les generales, caldrà ajustar-se a allò que s'estableix en la Llei 6/1999, de 19 d'abril, de la Generalitat Valenciana, Decreto 152/1991, de 29 d'agost, del Consell de la Generalitat Valenciana, l'Ordre del conseller d'Administració Pública de 9 de setembre de 1991 per la qual es desenvolupa aquest decret, les posteriors ordres de desenvolupament i la restant normativa aplicable.
  
Catorzena. Impugnació
  
Contra aquestes bases, que són definitives en via administrativa, i les seues actuacions d'execució, es podrà interposar potestativament un recurs de reposició davant del mateix òrgan que va dictar l'acte en el termini d'un mes des de l'endemà de la publicació de l'acte. O bé, directament, un recurs contenciós administratiu davant del jutjat contenciós administratiu del domicili del demandant o de la seu de l'òrgan que va dictar l'acte en el termini de dos mesos a partir de l'endemà de la publicació d'aquest.
  
Annex I
  
Proves físiques i mínims que s'han de realitzar
  
Es realitzaran les següents proves, per l'ordre indicat, i amb les marques mínimes a realitzar que s'indiquen:
  
Pujada de corda amb presa de peus:
  
- Dones: 3 metres.
  
- Homes: 4 metres.
  
Salt d'alçada:
  
- Dones: 1,00 metres.
  
- Homes 1,10 metres.
  
Carrera de velocitat en 60 metres:
  
?Dones: 12 segons.
  
?Homes: 10 segons.
  
Salt de longitud amb carrera:
  
- Dones: 3,80 metres.
  
- Homes: 4,00 metres.
  
Carrera de resistència en 1.000 metres:
  
- Dones: 4 minuts i 10 segons.
  
- Homes: 4 minuts.
  
Es permetrà als aspirants la realització de dos intents per a la prova de pujada de corda i de tres per a les proves de salt d'alçada i longitud.
  
Obtindran la qualificació d'apte els que superen, com a mínim, quatre de les proves.
  
És obligatori, per a ser declarat apte, prendre part en totes les proves, encara que ja s'hagueren superat quatre d'aquestes.
  
Annex II
  
Barem de mèrits
  
1. Serveis prestats. Fins a un màxim de 4 punts.
  
Es valorarà en aquest apartat els serveis prestats a l'Ajuntament de l'Alcora, en la mateixa escala i categoria de la plaça que es convoca a raó de 0,15 punts per mes.
  
2. Cursos. Fins a un màxim de 3 punts.
  
Es valoraran els cursos organitzats per l'IVASP o homologats per aquest, que tinguen relació directa amb les funcions que s'han d'exercir d'acord amb el següent barem.
  
 Diploma d'assistència Diploma d'aprofitament
  
De 20 a 50 hores 0,25 0,75
  
Annex III
  
Temari
  
Grup primer
  
Dret polític i administratiu
  
Tema 1. Organització política de l'Estat Espanyol. Classe i forma d'estat. Organització territorial de l'estat. La corona. El poder legislatiu. Poder executiu. Poder judicial. Relacions entre el Govern i les Corts Generals.
  
Tema 2. La Constitució Espanyola: el sistema constitucional. La Constitució Espanyola de 1978. Principis generals. El Tribunal Constitucional.
  
Tema 3. Les Corts Generals: les cambres. La funció legislativa. L'administració de justícia.
  
Tema 4. L'organització territorial espanyola: les comunitats autònomes. Els estatuts d'autonomia, òrgans i competències. Les administracions públiques, estatal, autonòmica y local.
  
Tema 5. L'Estatut d'Autonomia de la Comunitat Valenciana: la Generalitat Valenciana. Les Corts. El Govern o Consell. Les competències. Administració de justícia. Administració local. Economia i Hisenda.
  
Tema 6. Administració local: caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.
  
Tema 7. El dret administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.
  
Grup segon
  
Règim local i policia
  
Tema 8. El municipi, òrgans unipersonals de govern: l'alcalde. Els tinents d'alcalde. Els regidors.
  
Tema 9. El municipi, òrgans col·legiats de govern: el Ple de l'ajuntament. La Comissió de Govern. Òrgans consultius i participatius, les comissions informatives.
  
Tema 10. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat i la Llei Valenciana de Coordinació de Policia Local. Actuacions de la policia local en col·laboració amb la resta de forces i cossos. Policia governativa i judicial.
  
Tema 11. La policia local, conceptes previs. Missions i objectius. Estructura orgànica i funcional.
  
Tema 12. El binomi policia local/ciutadà, conceptes previs. Relació i finalitat. Suports ètics. Normes d'actuació.
  
Tema 13. Ordenament legislatiu de la policia local. Llei Orgànica de les Forces i Cossos de Seguretat: Principis bàsics d'actuació. Disposicions estatutàries comunes. Règim disciplinari.
  
Tema 14. Llei de la Generalitat Valenciana de Coordinació de Policies Locals de la Comunitat Valenciana: disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Tema 15. Obligacions i competències dels ajuntaments. Les ordenances municipals. Els bans de l'Alcaldia.
  
Tema 16. Ordenances municipals, concepte i classes. Infraccions. Potestat sancionadora. Principals infraccions a bans i ordenances. Procediment sancionador.
  
Tema 17. Norma-marc de la policia local a la Comunitat Valenciana. Drets i obligacions.
  
Tema 18. Presa de decisions. El procés de decisió. Reixa de direcció. Poder i autoritat.
  
Grup tercer
  
Penal i processal
  
Tema 19. El Codi Penal. Concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.
  
Tema 20. Delictes contra les persones: homicidi, infanticidi, avortament, lesions i disposicions en general.
  
Tema 21. Delictes contra la llibertat sexual: violació i agressions sexuals; exhibicionisme i provocació sexual; estupre; rapte; prostitució.
  
Tema 22. Delictes contra la propietat. Robatoris i furts, definició i principals diferències.
  
Tema 23. Delictes comesos pels funcionaris públics en l'exercici dels seus càrrecs: de la prevaricació, de la infidelitat en la custòdia de presos, en la custòdia de documents. Violació de secrets.
  
Tema 24. Desobediència i denegació d'auxili; anticipació, prolongació i abandonament de funcions públiques, suborn, malversació de fons públics.
  
Tema 25. Classes de faltes: contra els interessos generals de les poblacions, contra les persones i contra la propietat.
  
Tema 26. Llei Orgànica Reguladora del Procediment d'Habeas Corpus (6/1984, de 24 de maig). De la denúncia i la querella. De l'exercici del dret de defensa. De l'assistència d'advocat. Del tractament de presos i detinguts (articles 520 al 527 de la Llei d'Enjudiciament Criminal).
  
Tema 27. El procés: concepte, objecte, fins, tipus o sistemes. Dret processal penal: concepte, característiques, origen i fonts.
  
Tema 28. De l'entrada i registre en lloc tancat (art. 545 al 548 de la Llei d'Enjudiciament Criminal). De la comprovació del delicte i l'esbrinament del delinqüent.
  
Tema 29. La manifestació. La declaració. La inspecció ocular. L'assegurament de les proves. La policia local com a policia judicial.
  
Grup quart
  
Trànsit i circulació
  
Tema 30. Text articulat de la Llei de Bases 18/1989 i el Reial Decret Legislatiu 3.390/1990, de 2 de març. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.
  
Tema 31. Reglaments que puguen sorgir del desplegament de la Llei de Bases sobre Trànsit i Circulació de Vehicles a Motor i Seguretat Vial.
  
Tema 32. Quadre d'infraccions més habituals en matèria de circulació urbana. Infraccions de trànsit que són constitutius de delicte. Procediment sancionador actualitzat.
  
Tema 33. Alcoholèmia. Concepte d'alcoholèmia. Taxa d'alcoholèmia. Efectes generals de les diferents taxes d'alcoholèmia. Normes per a la realització de la prova d'alcoholèmia. Alcoholímetres: descripció general i forma d'actuar.
  
Tema 34. Persones obligades a sotmetre's a la prova de detecció. Infracció a la Llei de Seguretat Vial, que comporta aparellada l'obligació de la prova.
  
Tema 35. El trànsit vial: introducció. Vies i vehicles i conductors. Les condicions tècniques del vehicle. Classes de transport.
  
Tema 36. La circulació. Òrgans competents. Vigilància i regulació de la circulació. Ordenació del trànsit.
  
Tema 37. La circulació urbana: normes generals de circulació. La senyalització. Permisos i llicències de conduir.
  
Tema 38. El transport: servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques dels vehicles de transports i altres requisits.
  
Tema 39. Els accidents de trànsit: concepte i consideracions prèvies. Les causes. Classes i fases.
  
Tema 40. Recopilació legislativa: diferències entre el Reglament General de Circulació i la Llei de Trànsit (RDL 3.390/1990). Regulació de l'assegurança de l'automòbil. Codi de Circulació vigent. Reglament de Conductors. Reglamento de Vehicles. Definicions de vehicles.
  
Grup cinqué
  
Específic de l'ajuntament de l'Alcora
  
Tema 1. El terme municipal de l'Alcora: característiques físiques generals. Límits. Partides.
  
Tema 2. Història del municipi de l'Alcora.
  
Tema 3. L'Ajuntament de l'Alcora. Òrgans de govern i complementaris. Grups polítics. Dependències i serveis municipals. Ordenances municipals de l'Ajuntament de l'Alcora que afecten la policia local.
  
Tema 4. Llista de carrers del terme municipal. Xarxes viàries principals. Camins principals.
  
(Es facilitarà als opositors que en sol·liciten informació mínima sobre aquests temes).
  
Annex IV
  
Model d'instància
  
(Nom) ..., amb DNI ..., domiciliat/ada a ..., província de ..., carrer ..., núm. ..., telèfon ...
  
Expose
  
Que assabentat/ada de la convocatòria publicada en el Boletín Oficial del Estado per a cobrir dues places d'agent de la policia local, i atés que complisc tots els requisits exigits en les bases generals i específiques, desitge ser admés/esa a la realització de les proves.
  
Que em compromet, en cas de ser proposat/ada per al nomenament pel tribunal, a prestar jurament o promesa d'acord amb l'article 32.c) del Decret Legislatiu de 24.10.1995, del Consell (TR de la Llei de la Funció Pública Valenciana), i el Reial Decret 707/1979, de 5 d'abril.
  
Que m'he sotmés a examen mèdic, del qual resulta que estic en les condicions físiques adequades per a realitzar les proves físiques de l'oposició. (1)
  
A aquests efectes adjunte:
  
a) Fotocòpia compulsada del DNI.
  
b) Resguard justificatiu del pagament dels drets d'examen a l'ajuntament, per import de 2.500 pessetes.
  
c) Acreditació dels mèrits al·legats per a la fase de concurs. (Només per als interins a l'Ajuntament de l'Alcora).
  
Llengua en què desitge realitzar les proves: (2)
  
... Castellà ... Valencià
  
Por tot això,
  
Sol·licite ser admés/esa a la realització de les proves convocades.
  
..., ... de ... de 2001
  
(Firma de la persona sol·licitant)
  
ALCALDIA DE L'AJUNTAMENT DE L'ALCORA.
  
(1) Aquesta declaració pot ser substituïda per un certificat mèdic.